钦定古今图书集成/明伦汇编/氏族典/第357卷 > 《廖用贤尚友录》 > 林旦
## 钦定古今图书集成/明伦汇编/氏族典/第357卷 > 《廖用贤尚友录》 > 林旦

按《宋史林希传》：“希弟旦，第进士。熙宁中，由著作佐郎
擢太子中允、监察御史里行。居台五月，以论李定事，
罢守故官。久之，陈绎领门下封驳，又摭其前论罢之累年，乃签书淮南判官，入为太常博士，工部考功员
外郎。元祐元年，拜殿中侍御史，出为淮南转运副使，
历右司郎中、秘书少监、太仆卿，终河东转运使。”子肤
坐元符上书，陷于党籍。